на съответното законодателство в областта на контрола върху търговията с вещества се прилагат правилно.3. Без да се засягат възможните изменения, които могат да бъдат приети съгласно компетенциите на Съвместната група за контрол, настоящото споразумение се прилага за химическите вещества, изброени в приложението, с неговите изменения, към Конвенцията на ООН от 1988 г. срещу незаконния трафик на наркотични и психотропни вещества, наричани оттук нататък "контролирани вещества".Член 2Мониторинг върху търговията1. Договарящите се страни се консултират и информират взаимно по своя инициатива относно всяко съмнение за възможно отклоняване на контролирани вещества с цел незаконно производство на наркотични вещества или психотропни субстанции, по-специално при откриването на пратка с необичайно количество или при необичайни обстоятелства.2. По отношение на контролираните вещества, изброени в приложение A към настоящото споразумение, компетентният орган на договарящата се страна износител изпраща на компетентния орган на договарящата се страна вносител копие на разрешителното за износ към момента на неговото издаване и преди отпътуването на пратката. Когато операторът ползва в страната на износа издадено индивидуално разрешително, което обхваща многократни експортни операции, се предоставя специфична информация.3. По отношение на изброените в приложение Б към настоящото споразумение контролирани вещества, износът се разрешава, само когато договарящата се страна вносител е дала съгласието си за това.4. Договарящите се страни се ангажират да предоставят на реципрочна основа и своевременно необходимото съдействие по всяка представена информация или поискана мярка съгласно този член.5. При прилагането на гореупоменатите мерки за контрол върху търговията изцяло се съблюдават законните интереси на търговията. По-специално, в обхванатите от параграф 3 случаи отговорът от договарящата се страна вносител се предоставя в рамките на 15 работни дни след получаването на съобщението от договарящата се страна износител. Отсъствието на отговор в рамките на този срок се счита за даване на разрешително за внос. Отказът да се даде разрешително за внос се нотифицира в срок на договарящата се страна износител в писмена форма и следва да бъде обоснован.Член 3Спиране на пратки1. Без да се накърнява всяко възможно изпълнение на техническите мерки по прилагане, пратките се спират, ако по мнение на която и да е договаряща се страна са налице основателни причини да се счита, че контролираните вещества могат да бъдат отклонени за целите на незаконно производство на наркотични вещества и психотропни субстанции, или когато в случаите, описани в член 2, параграф 3, договарящата се страна вносител поиска тяхното суспендиране.2. Договарящите се страни си сътрудничат при взаимното предоставяне на всякаква информация, отнасяща се до предполаганите операции по отклоняване.Член 4Взаимна административна помощ1. Договарящите се страни си предоставят взаимно, по собствена инициатива или по искане, всяка информация с цел предотвратяване отклоняването на контролирани вещества за целите на незаконното производство на наркотични вещества и психотропни субстанции, и разследват случаи на съмнение за отклоняване. Когато е необходимо, те приемат подходящи предпазни мерки за предотвратяване на отклонения.2. Всяко искане за информация или предпазни мерки се изпълнява възможно най-бързо.3. Исканията за административна помощ се изпълняват в съответствие със законите, подзаконовите актове и другите правни инструменти на замолената договаряща се страна.4. Служители на договаряща се страна могат със съгласието на другата договаряща се страна да присъстват по